Turkiyada, Antaliya qirg‘oqlari yaqinida Kurt-C sayyohlik kemasi halokatga yo‘liqdi. Mahalliy manbalarning yozishicha 84 kishi qutqarilgan, 33 yo‘lovchi jarohatlangan, 2 kishi bedarak ketgan. Anadolu Ajansı kema halokati tasvirlarini namoyish etgan. Kurt-C bir kunlik turni amalga oshirayotgandi. Yomon ob-havo sharoiti tufayli kema kapitani sayohatni muddatidan oldin yakunlashga qaror qilgan. Kema qirg‘oqqa yetishiga 2 mil masofa qolganida bir yonga qiyshayib, cho‘ka boshlagan.